**Anexa nr. 1**

**Specificații şi cerințe minime obligatorii de prestare a serviciilor de monitorizare mass-media pentru „ROMGAZ”**

# Prezentarea sumară a S.N.G.N. ROMGAZ S.A. („ROMGAZ” sau „Societatea”)

ROMGAZ, cu sediul în Mediaş, România, are ca principal obiect de activitate cercetarea geologică pentru descoperirea de noi rezerve, extracția şi înmagazinarea gazelor naturale, producția și furnizarea de energie electrică. ROMGAZ este unul dintre principalii producători și furnizori de gaze naturale din România. Acţiunile Societăţii sunt admise la tranzacționare din anul 2013 pe piaţa reglementată administrată de Bursa de Valori din București și respectiv de Bursa de Valori din Londra. Acționar principal este statul român cu o participație de 70%.

Informații suplimentare despre ROMGAZ sunt disponibile pe site-ul www.romgaz.ro.

# Obiectul contractului

ROMGAZ îşi propune să achiziționeze servicii de monitorizare a prezenței ROMGAZ în mass-media print/on-line/audio-video (radio, tv şi publicații centrale şi locale, medii online).

# Cerințe minime obligatorii de prestare a serviciilor

* PRESTATORUL va monitoriza prezența „ROMGAZ” în mass-media centrală şi locală print/on-line/audio-video (radio, tv şi publicații centrale şi locale, medii online, indiferent dacă mediile sunt membre BRAT sau nu);
* Monitorizarea se va efectua pe baza unui set de cuvinte cheie, conform listei precizate de către ACHIZITOR. Această listă va putea fi actualizată unilateral de către ACHIZITOR, în funcție de nevoile sale de informare, fără modificări ale costului serviciului de monitorizare, așadar, PRESTATORUL va asigura la cererea ACHIZITORULUI şi includerea gratuită a unor cuvinte cheie suplimentare sau eliminarea unor cuvinte cheie;
* PRESTATORUL va identifica, indexa şi prelucra toate materialele din presă (articole, știri, analize, opinii, mențiuni, etc.) referitoare la domeniul specific de activitate, după următoarele titluri/cuvinte cheie care apar în domeniile media monitorizate. Vor fi indexate, în ziua apariției lor, materialele care conțin referiri la oricare dintre cuvintele cheie în mass-media centrală şi locală, mass-media audio-video-online: *ROMGAZ, director general ROMGAZ, CEO ROMGAZ, CFO ROMGAZ, director economic ROMGAZ, numele membrilor CA ROMGAZ, numele managementului executiv ROMGAZ (comunicate ulterior), DEPOGAZ, Sindicat ROMGAZ, piața gazelor naturale, explorare, producție gaze naturale, înmagazinare gaze naturale, energie electrică, comercializare gaze, producţie şi furnizare energie electrică, operații speciale la sonde, prospecțiuni gaze naturale, Muzeul Gazelor, operațiuni on-shore, operațiuni off-shore Marea Neagră, depozite înmagazinare, importuri gaze naturale, furnizare/distribuţie gaze naturale, OPCOM, transport gaze naturale, ANRE, ANRM, BVB, Green Deal;*
* PRESTATORUL va transmite către adresele de e-mail menționate de către ACHIZITOR, un raport zilnic personalizat, pentru prezența articolelor pe tema ROMGAZ şi a articolelor conform cuvintelor cheie, până cel târziu la ora 8.30 a fiecărei zile lucrătoare, dar şi în zilele libere şi de sărbători legale;
* PRESTATORUL va monitoriza permanent prezența ROMGAZ şi va asigura alertarea ACHIZITORULUI în timp real prin e-mail, 24h din 24h, cu privire la orice mențiune referitoare la ROMGAZ în toate mediile, inclusiv va monitoriza anumite teme/emisiuni la cererea ACHIZITORULUI. PRESTATORUL va semnala şi transmite înregistrări ale emisiunilor și talk-show-urilor difuzate pe posturile tv/radio/on-line la cererea ACHIZITORULUI şi în afara raportului zilnic transmis;
* PRESTATORUL asigură ACHIZITORULUI acces permanent la arhiva știrilor pe o platforma dedicată, fără limită de zile de arhivă, cu posibilitatea de a filtra știrile în funcţie de criteriul dorit/tematica știrilor;
* PRESTATORUL asigură ACHIZITORULUI acces permanent pe bază de user şi parolă dedicată la platforma de ştiri, cu posibilitatea descărcării şi redistribuirii informațiilor în diferite formate (cel puţin word, excel, pdf, html), fără limită la numărul de useri;
* PRESTATORUL asigură acces la analize cantitative şi calitative, share voice, valoare publicitară echivalentă, reach cititori/audienţe/afişări, interacţiuni în social media, distribuţia surselor, top publicații, top autori, top teme abordate, fără a exclude alte tipuri de analize a prezenței ROMGAZ în presă;
* PRESTATORUL va asigura acces la rapoartele şi alertele de monitorizare şi în format adaptat pentru dispozitive mobile;
* PRESTATORUL va asigura acces la aplicație mobilă pentru facilitarea accesării rezultatelor monitorizării media direct pe telefon.

# Livrabile

Orice ofertă de prestare a serviciilor de monitorizare se va referi la următoarele livrabile:

* Raport zilnic pe baza monitorizării mass-mediei în mediile print/on-line/audio-video (radio, tv şi publicații centrale şi locale, medii online, indiferent dacă mediile sunt membre BRAT sau nu);
* Alerte în timp real, 24h din 24h, prin e-mail pentru toate mediile, inclusiv pentru anumite teme/emisiuni la cererea ACHIZITORULUI;
* La cererea ACHIZITORULUI înregistrare emisiuni, talk-show-uri, evenimente radio-tv-online, service permanent pe perioada contractului;
* Arhiva știrilor pe platforma dedicată şi acces platformă online permanent, acces permanent pe bază de user şi parolă dedicată la platforma de ştiri, cu posibilitatea descărcării şi redistribuirii informațiilor în diferite formate (cel puţin word, excel, pdf, html), fără limită la numărul de useri;
* Platformă online cu acces la analize cantitative şi calitative, share voice, valoare publicitară echivalentă, reach cititori/audienţe/afişări, interacţiuni în social media, distribuţia surselor, top publicații, top autori, top teme abordate, fără a exclude alte tipuri de analize a prezenței ROMGAZ în presă;
* Aplicație mobilă pentru facilitarea accesării rezultatelor monitorizării media direct pe telefon, accesibilă pentru descărcare atât în *Google Play* cât şi în *App Store*.

# Criterii de calificare

* + 1. Ofertantul va reitera punctual în oferta financiară pe care o va transmite toate cerințele enunțate la **Capitolele 3 şi 4** *Cerințe minime obligatorii de prestare a serviciilor şi Livrabile*, confirmând astfel angajamentul de a presta serviciile conform cerințelor ACHIZITORULUI;
    2. PRESTATORUL va transmite anexat ofertei financiare date informative privind activitatea companiei aplicante, respectiv:
* O scurtă prezentare a companiei aplicante care să includă descrierea domeniului de activitate, a experienței relevante pentru serviciile solicitate, precum şi alte detalii considerate oportune pentru conturarea unei imagini de ansamblu privind activitatea PRESTATORULUI;

*Notă: Prin transmiterea ofertei PRESTATORUL îşi exprimă acordul de prelucrare a datelor cu caracter personal, în condițiile legii, date utilizate în procesul de achiziție a serviciilor menţionate în prezentul caiet de sarcini. Datele cu caracter personal nu vor fi distribuite altor terți.*

* + 1. PRESTATORUL va transmite anexat ofertei financiare date informative privind experiența în prestarea serviciilor de monitorizare mass-media:
* Ofertantul va demonstra experiența în prestarea de servicii de monitorizare mass-media prin transmiterea odată cu oferta financiară a unui portofoliu al serviciilor oferite care să se refere cel puțin la serviciile solicitate de către ACHIZITOR;
* Ofertantul trebuie să demonstreze că în ultimii 2 ani (calculați până la data limită de depunere a ofertelor) au prestat servicii de monitorizare mass-media supuse prezentei proceduri prin transmiterea a cel puțin 2 contracte/comenzi/facturi sau referințe din partea beneficiarilor acestor servicii;
* Ofertantul va transmite exemple de livrabile care sunt enunțate la Capitolul 4 în prezentul caiet de sarcini, sub formă tipărită, print-screen, format *.jpg* sau orice alt format, pentru a demonstra capacitatea de a presta serviciile conform cerințelor ACHIZITORULUI.

# Durata şi valoarea contractului

Contractul va fi încheiat pentru o perioadă de un an începând de la data semnării lui de către ambele părți, dar nu va putea fi încheiat mai devreme de data de 18.05.2022. Plata aferentă serviciilor se va efectua lunar, pentru luna precedentă, pe baza unui proces verbal de prestare a serviciilor conform contractului încheiat între PRESTATOR şi ACHIZITOR. Serviciile necomandate şi/sau neprestate nu vor putea face obiectul facturării.

Valoarea estimată a contractului pentru o perioadă de un an de zile este de 14.000 LEI + TVA

# Criterii de atribuire

Oferta câștigătoare va fi desemnată oferta care îndeplinește criteriile de calificare şi care propune cel mai scăzut preț pentru prestarea de servicii de monitorizare mass-media conform specificațiilor şi cerințelor minime obligatorii enunțate în prezentul caiet de sarcini.

**Şef Serviciu de Comunicare**

**Diana MUREŞAN**

**Întocmit**

**Sonia Raluca LAZĂR**